漆咸道

漆咸道係香港九龍嘅一條路，分成漆咸道南同埋漆咸道北兩段。漆咸道最初只有大包米到紅磡一段，即係南段，後尾就拉長到去土瓜灣。新加嗰段地理位置比較北，所以叫漆咸道北，而本來嗰段就順理成章改名做漆咸道南。漆咸道頭嗰段喺1888年落成，當時叫做德輔道，1890年改名漆咸道。德輔道呢個名就畀咗香港島北部當時新起好嘅德輔道，用到而家。

漆咸道南由尖沙咀梳士巴利道近新世界中心開始，去到紅磡康莊道同漆咸道交界。一般嚟講香港人將漆咸道南當做尖沙咀同埋尖沙咀東嘅分水嶺。香港理工大學、香港科學館、香港歷史博物館同槍會山都喺條路沿線。

漆咸道北由漆咸道南同康莊道交界行去土瓜灣馬頭圍道，喺嗰度接上東九龍走廊北行。漆咸道北同東九龍走廊都係5號幹線嘅成員。

名
漆咸道來自人名Chatham，讀/ˈtʃatəm/。查實英文化音節係咁分，chat﹣tham。tham之h，係指t要送氣音，讀似氹。之不過舊時譯名師爺，只係按串法估成chat-ham，結果出咗個咸音出來。

油尖旺區街道
九龍城區街道